โพล ชี้ คนไม่พอใจ รมต.กปปส.-เงินบริจาค เมย์เดย์ สะเทือนเลือก ก้าวไกล
โพล ชี้ชัด คนส่วนใหญ่ ไม่พอใจ รมต.เคยแกนนำ กปปส.- ปมบริจาคเงิน เมย์เดย์ เมย์เดย์ คณะก้าวหน้า รับสะเทือน คนเคยคิดจะเลือก พรรคก้าวไกล ร่วงหนักวันที่ 12 ก.ค. ผู้ช่วยศาสตราจารย์ ดร.นพดล กรรณิกา ผู้อำนวยการสำนักวิจัยซูเปอร์โพล (SUPER POLL) เสนอผลสำรวจภาคสนาม เรื่อง ผลกรรมข่าวปรับคณะรัฐมนตรี กรณีศึกษาตัวอย่างประชาชนทุกสาขาอาชีพทั่วประเทศ โดยดำเนินการเก็บข้อมูลแบบผสมผสาน (Mixed Method) ทั้งการสัมภาษณ์ทางโทรศัพท์ การลงพื้นที่และการเก็บข้อมูลในโลกโซเชียลทั้งการวิจัยเชิงปริมาณ (Quantitative Research) และการวิจัยเชิงคุณภาพ (Qualitative Research) จำนวน 2203 ตัวอย่าง ดำเนินโครงการระหว่าง 5 – 11 กรกฎาคม 2563 ที่ผ่านมาเมื่อสอบถาม ความพอใจของประชาชนต่อกลุ่มรัฐมนตรี ที่เคยเป็นแกนนำ กปปส. พบว่า ส่วนใหญ่ หรือร้อยละ 86.6 พอใจค่อนข้างน้อย ถึง ไม่พอใจเลย ในขณะที่ร้อยละ 13.4 พอใจค่อนข้างมาก ถึง มากที่สุด และเมื่อถามถึงเหตุผล ที่ไม่พอใจกลุ่มรัฐมนตรี ที่เคยเป็นแกนนำ กปปส. พบว่า ส่วนใหญ่หรือร้อยละ 66.7 ระบุ สร้างความขัดแย้ง วุ่นวาย แก่งแย่งตำแหน่งรัฐมนตรี บนความทุกข์ยากของประชาชน รองลงมาคือ ร้อยละ 59.6 ระบุ ไม่มีผลงานที่โดนใจ ทำงานไม่ตรงเป้าความต้องการของประชาชน ร้อยละ 56.3 ระบุ ไม่ทำตามอุดมการณ์ที่เคยประกาศไว้ ร้อยละ 27.6 ระบุ เป็นที่เคลือบแคลงสงสัย และร้อยละ 3.4 ระบุอื่นๆ เช่น เข้าไม่ถึงใจประชาชน ไม่สนใจประชาชน หลอกลวง เป็นต้นที่น่าพิจารณาคือ ส่วนใหญ่หรือร้อยละ 90.8 ระบุ ควรปรับออกกลุ่มรัฐมนตรีในส่วนของรัฐมนตรี ที่เคยเป็นแกนนำ กปปส. ในชุดนี้ ในขณะที่ร้อยละ 9.2 ระบุควรอยู่ต่อที่น่าสนใจคือ เมื่อสอบถามถึงผลกระทบ เงินบริจาค เมย์เดย์ ต่อ พรรคก้าวไกล (อนาคตใหม่เดิม) พบว่า ส่วนใหญ่หรือร้อยละ 75.3 ระบุส่งผลกระทบ ในขณะที่ร้อยละ 24.7 ระบุไม่ส่งผลกระทบ และเมื่อถามถึงความตั้งใจจะเลือก พรรคก้าวไกล ถ้าวันนี้เลือกตั้ง พบว่า แนวโน้มจำนวนคนตั้งใจจะเลือก ลดลงจากร้อยละ 16.7 ในช่วงก่อนข่าวเงินบริจาค มาอยู่ที่ร้อยละ 6.9 ในช่วงหลังข่าวเงินบริจาค โดยส่วนใหญ่หรือร้อยละ 83.3 ในช่วงก่อนข่าวเงินบริจาค และส่วนใหญ่หรือร้อยละ 93.1 ในช่วงหลังข่าวเงินบริจาค ที่ตั้งใจจะไม่เลือกผอ.ซูเปอร์โพล กล่าวว่า ผลโพลชิ้นนี้ ชี้ให้เห็นว่า ทั้ง ผลกรรมข่าวปรับคณะรัฐมนตรี และ ผลกระทบเงินบริจาค เมย์เดย์ กำลังผลักประชาชนให้ไปอยู่ในภาวะ กลางปัญหาเขาควาย (Dilemma) คือ กลืนเผด็จการก็ไม่เข้า คายประชาธิปไตยก็ไม่ออก เพราะประชาชนไม่เอาเผด็จการ แต่ก็ไม่เป็นสุขกับประชาธิปไตยลุ่มๆ ดอนๆ ตอนนี้ที่หันไปทางขวาก็เจอกับนักเลือกตั้ง จ้องถอนทุนคืน แก่งแย่งตำแหน่งรัฐมนตรี ทรยศ หักหลัง เสร็จนาฆ่าโคถึก ที่กำลังเป็นอยู่ในฝั่งรัฐบาล และหันมาทางซ้ายก็เจอปัญหา นักอุดมการณ์ ลีลาคารมชมให้เคลิ้มแต่ไม่ได้ดีไปกว่าอีกกลุ่มหนึ่งสักเท่าไหร่ จับต้องอุดมการณ์ไม่ได้ สร้างแต่ความหวังที่หางโผล่ให้เห็นความไม่ชอบมาพากล ชัดขึ้นเรื่อยๆ ในห้วงเวลานี้คงต้องใช้บริการ ประชาธิปไตยทัมใจ ไปพลางๆ ก่อน
โพล ชี้ชัด คนส่วนใหญ่ ไม่พอใจ รมต.เคยแกนนำ กปปส.- ปมบริจาคเงิน เมย์เดย์ เมย์เดย์ คณะก้าวหน้า รับสะเทือน คนเคยคิดจะเลือก พรรคก้าวไกล ร่วงหนัก 
ผลกรรมข่าวปรับครม.,ผลกรรมข่าวปรับคณะรัฐมนตรี,ซูเปอร์โพล,คณะก้าวหน้า,พรรคก้าวไกล,เงินบริจาคเมย์เดย์,เมย์เดย์,ข่าวทั่วไป